open-index/open-wikipedia-markdown huggingface dataset:
டேர்போ பாசுகால்

**டேர்போ பஸ்கால்** (இலங்கை வழக்கு) அல்லது **டர்போ பாஸ்கல்** (தமிழக வழக்கு) பஸ்கால் நிரலாக்கல் மொழிக்கான ஓர் கம்பைலரும் முழுமையான ஒருங்கிணைந்த விருத்திச் சூழலும் ஆகும். இது போர்லாண்ட் மென்பொருள் நிறுவனத்தின் முதல் நிறைவேற்று அதிகாரியான பிலிப்பி ஹானின் தலமையில் CP/M, மைக்ரோசாப்ட் டாஸ், CP/M-86 போன்ற இயங்குதளங்களுக்கு என விருத்தி செய்யப்பட்ட மென்பொருள் ஆகும். போர்லாண்ட் பஸ்கால் வணிகரீதியாக மென்பொருளை விருத்தி செய்பவர்களை இலக்காகக் கொண்டு உருவாக்கப்பட்டது. போர்லாண்ட் பஸ்கால் கூடுதலான லைபரரிகளையும் அதற்கான மூலநிரல்களையும் கொண்டிருந்தது. ஆரம்பத்தில் இருந்து வெளிவந்த நன்கு அறியப்பட்ட பதிப்பான டேர்போ பஸ்கால் என்ற பெயரில் சந்தைப் படுத்தப்பட்டது. போர்லாண்ட் பஸ்கால் என்ற பெயரானது பொதுவாக போர்லாண்ட் நிறுவனத்தினரால் நடைமுறைப்படுத்தப்பட்ட பஸ்காலையே குறிப்பிடுகின்றது. 

போர்லாண்ட் நிறுவனத்தில் சரித்திரத்தில் ரீதியாக ஆர்வம் உடையவர்களுக்காக மைக்ரோசாப்ட் டாஸ் இயங்குதளத்தில் இயங்கும் பதிப்புக்களாக 1.0 , 3.02  மற்றும் 5.5  ஆகிய பதிப்புக்களை இலவசமாகப் பதிவிறக்கம் செய்யலாம். 

## டேர்போ பஸ்காலிற்கான ஆர்வம்
பிலிப்பி ஹான் உருவாக்கிய போர்லாண்ட் நிறுவனத்திற்கு நிரலாக்கலில் உதவி செய்யும் கருவிகளை உருவாக்குவதில் உள்ள வாய்புக்களை அறிந்து கொண்டார். சரித்திர ரீதியாக நிரலாக்கர்கள் தமது நிரல்களை முதலில் எழுதி, பின்னர் கம்பைல் பண்ணிப் பின்னர் இணைத்தே மென்பொருட்களை உருவாக்கினார்கள். ஒவ்வொரு வேலைக்கும் தனித்தனியான கருவிகளே அக்காலப் பகுதியில் பயன்படுத்தப்பட்டது. 

1980 களின் ஆரம்பத்தில் பிரத்தியேகக் கணினிகள் பிரபலமாகத் தொடங்கின. அக்காலப் பகுதியில் பிரதானமான நிரலாக்கற் கருவி விருத்தியாளர்களாக ஐபிஎம், மைக்ரோசாப்ட் மற்றும் லட்டிஸ் நிறுவனங்கள் விளங்கின. இவர்கள் எல்லாருமே சி நிரலாகற் கம்பைலர்களை விருத்தி செய்தனர்.  இவை எல்லாமே ஒரே மாதிரியாகவே வேலை செய்தது.

## மேற்கோள்கள்


பகுப்பு:நிரல் மொழிகள்
பகுப்பு:ஒருங்கிணை விருத்திச் சூழல்கள்
நிகழ்தகவுக் கோட்பாடு

**[[நிகழ்தகவு]]க் கோட்பாடு** என்பது குறிப்பில்வழித் (random) தோற்றப்பாடுகளைப் பகுத்தாயும் கணிதத்தின் ஒரு கிளைத்துறை ஆகும். குறிப்பில்வழி மாறிகள், வாய்ப்பியல் செயல்பாடுகள், நிகழ்வுகள் என்பன நிகழ்தகவுக் கொள்கையின் முக்கிய கூறுகள் ஆகும். நாணயமொன்றைச் சுண்டுவது அல்லது தாயக்கட்டையை உருட்டுவது குறிப்பில்வழி நிகழ்வுகளாக இருப்பினும், தொடர்ச்சியாக இவை நிகழும்போது குறிப்பில்வழி நிகழ்வுத் தொடரில், ஒரு புள்ளியியல் ஒழுங்கு முறை காணப்படும். இவ்வொழுங்கு முறைகளை ஆய்வு செய்து எதிர்வுகூற முடியும். இப்படியான ஒழுங்கு முறைகளை விபரிக்கும் இரண்டு முக்கிய கணித விளைவுகள், பேரெண் விதி, மைய எல்லைக் கொள்கை என்பனவாகும்.

பகுப்பு:நிகழ்தகவு
பிரான்சின் இரண்டாம் நெப்போலியன்

**நெப்போலியன் பிரான்சுவா ஜோசப் சார்ல்ஸ் பொனபார்ட்** அல்லது **இரண்டாம் நெப்போலியன்** (*Napoléon François Joseph Charles Bonaparte*, மார்ச் 20, 1811 – ஜூலை 22, 1832) என்பவன் *முதலாம் நெப்போலியனான* நெப்போலியன் பொனபார்ட்டின் மகன் ஆவான். இவன் ஜூன் 22, 1815 முதல் இரண்டு வாரங்களுக்கு ஜூலை 7 வரை பிரான்சின் பேரரசனாக இருந்தவன்.

இவன் பாரிசில் பிறந்து 3 ஆண்டுகளில் 1814 இல் முதலாவது பிரெஞ்சுப் பேரரசு முடிவுக்கு வந்த போது அதன் பேரரசனாக இருந்த நெப்போலியன் பொனபார்ட் தனது முடிக்குரிய மகனை பிரான்சின் பேரரசனாக அறிவித்து தனது பதவியைத் துறந்தான். 1815 இல் வாட்டர்லூ போரில் முதலாம் நெப்போலியன் தோல்வியடைந்ததை அடுத்து மீண்டும் தனது 4 வயது மகனை பேரரசனாக அறிவித்து முடி துறந்தான். முதலாம் நெப்போலியன் எல்பா தீவுக்கு நாடு கடத்தப்பட்டதில் இருந்து அவன் தனது மகனைக் காணவில்லை.

ஜூன் 22, 1815 இல் தந்தையின் முடிதுறப்பை அடுத்து இரண்டாம் நெப்போலியனை பிரான்ஸ் நாட்டின் தலைவனாக அந்நாட்டின் பிரதிநிதிகள் சபை அங்கீகரித்தது. ஆனாலும், அதே ஆண்டு ஜூலை 7-இல் அவனது பதவி திடீரென்று பறிக்கப்பட்டு பதினெட்டாம் லூயி பதவிக்கு வந்தான். அடுத்த பொனபார்ட் நெப்போலியன் III 1851 இல் பதவிக்கு வந்தான்.
[left|thumb|200px|நெப்போலியன் பிரான்சுவா ஜோசப் சார்ல்ஸ் பொனபார்ட், [பிரான்ஸ்|பிரெஞ்சுப் பேரரசன்]]
1815 இல் பிரான்சுவா முடி துறந்ததை அடுத்து தனது முழுக்காலத்தையும் ஆஸ்திரியாவில் கழித்தான். 1818 இல் அவனுக்கு ரைக்ஸ்டார்ட் அரசின் இளவரசன் என்ற பட்டம் வாழங்கப்பட்டது. இவன் பின்னர் ஜூலை 22, 1832 இல் தனது 21வது அகவையில் காசநோய் காரணமாக வியென்னா நகரில் இறந்தான். இவனது இறப்பில் பல சந்தேகங்கள் கிளப்பப்பட்டன. இவன் நஞ்சூட்டிக் கொல்லப்பட்டான் என்றும் ஒரு கருத்து நிலவுகிறது.

இரண்டாம் நெப்போலியன் தனது கடைசிக் காலத்தில் பவேரியாவின் இளவரசி சோஃபி உடன் நட்புக் கொண்டிருந்தான் எனவும் அவளுடைய மகனான முதலாம் மாக்சிமிலியன் (பிற்காலத்தில் மெக்சிக்கோ மன்னன்) இவனது மகன் என்றும் கருதப்படுகிறது.

ஜேர்மனியின் தலைவர் ஹிட்லரின் ஆணைப்படி 1940 ஆம் ஆண்டில் இரண்டாம் நெப்போலியனின் உடல் வியென்னாவில் இருந்து பிரான்சுக்கு எடுத்து வரப்பட்டு, 1840 இல் நெப்போலியன் பொனபார்ட்டின் உடல் புதைக்கப்பட்ட இடத்துக்கு அருகிலேயே சிறிது காலம் மகனின் உடலும் புதைக்கப்பட்டது. பின்னர் பாரிசுக்கு எடுத்துச் செல்லப்பட்டது.

## மேற்கோள்கள்

பகுப்பு:பிரெஞ்சுப் பேரரசர்கள்
பகுப்பு:1811 பிறப்புகள்
பகுப்பு:1832 இறப்புகள்
நத்தம் பட்டி

**நத்தம் பட்டி** (ஆங்கிலம் : :en:Natham Patti) என்பது இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் வத்திராயிருப்பு வட்டத்தில் இருக்கும் ஒரு கிராமம் ஆகும்.. இது தென்காசி மக்களவைத் தொகுதியில் உள்ள திருவில்லிபுத்தூர் (சட்டமன்றத் தொகுதி)க்கும் உட்பட்டது.  

இது வத்திராயிருப்பு ஊராட்சிஒன்றியத்தில் உள்ளது.
இது மதுரை - இராஜபாளையம் தேசிய நெடுஞ்சாலையில் அமைந்துள்ளது. இவ்வூரைச் சுற்றிலும் குன்னூர், கிருஷ்ணன்கோயில், வத்திராயிருப்பு, திருவில்லிபுத்தூர் போன்ற ஊர்கள் உள்ளன. இங்கு சுற்றி உள்ள அனைத்து ஊர்களுடனும் சாலை போக்குவரத்து உள்ளது. இங்குள்ள மக்களின் முக்கியத் தொழில் விவசாயம். இவ்வூர் மக்கள் அருகில் உள்ள சிவகாசிக்கு தீப்பெட்டித் தொழிற்சாலைக்கு வேலைக்கு செல்கின்றனர்.

## அமைவிடம்
* விக்கிமேப்பில் அமைவிடம்
## மேற்கோள்கள்

## வெளியிணைப்புகள்
விருதுநகர் மாவட்டம் 

பகுப்பு:விருதுநகர் மாவட்டத்திலுள்ள கிராமங்கள்
மனித உரிமைப் பாதுகாப்பு மையம்

**மக்கள் உரிமைப் பாதுகாப்பு மையம்** தமிழ்நாட்டில் இயங்கும் ஒரு மனித உரிமைகள் அமைப்பு ஆகும்.  வழக்கறிஞர்கள் முன்னின்று இயங்கும் இந்த அமைப்பு சாதிய தீண்டாமையை ஒழிப்பதில், மொழி உரிமைகளை நிலைநாட்டுவதில், தொழிலாளர் பெண்கள் உரிமைகளைப் பேணுவதில், காவல்துறை அதிகார துர்பிரோயகங்களை கண்காணிப்பதில்,   வணிக நிறுவனங்களில் அத்துமீறிய நடத்தைகளை கட்டுப்படுத்துவதில் அக்கறை காட்டி இயங்கி வருகிறது. "மனித உரிமை காப்போம்! மக்கள் விடுதலைக்கு அணிவகுப்போம்!'' என்பதே இவர்களின் முழக்கம் ஆகும். இவர்கள் தமிழ்நாட்டின் பல்வேறு மாவட்டங்களில் கிளைகள் அமைத்து செயற்பட்டு வருகின்றார்கள்.

தில்லைச் சிற்றம்பலத்தில் தமிழ் மொழியில் ஆறுமுக சாமிக்குத் துணை நின்ற அமைப்புகளில் இந்த அமைப்பும் முக்கிய பங்காற்றியது.

## வெளி இணைப்புக
* மக்கள் உரிமைப் பாதுகாப்பு மையத்தின் கோவைதொடக்கவிழா : நம்பிக்கையின் ஒளிக்கீற்று!
*இந்த அமைப்பின் மாநில ஒருங்கிணைப்பாளராக வழக்கறிஞர் வாஞ்சிநாதன் உள்ளார்.
*இந்த அமைப்பு தமிழகம் முழுவதும் கிளைகளை அமைத்து முற்போக்கு வழக்கறிஞர்கள் மற்றும் இடது சாரிய முற்போக்கு சிந்தனையாளர்களை கொண்டு ம்செயல்பட்டு வருகிறது.
*இதன் நிர்வாக குழு உறுப்பினர்களாக தமிழகம் முழுவதும் உள்ள மாவட்ட தலைவர் செயலர்கள் உள்ளார்கள்.
*மனித (மக்கள் ) உரிமையே  அனைத்து உரிமைகளுக்கும் திறவுகோள் என்ற முழக்கத்தினை கொண்டு செயல்பட்டு வருகிறது.
*இந்த அமைப்பு மக்கள் உரிமை சார்ந்த பிரச்சினைகளில் தலையிட்டு நீதிமன்றத்தின் மூலமாகவும் களப்போராட்டங்களின் மூலமாகவும் தீர்வினை ஏற்படுத்தி கொடுக்கக்கூடிய ஒன்றாக செயலாற்றி வருகின்றது.
*இந்த அமைப்பின் நிறுவனராக திருச்சியை சேர்ந்த மூத்த வழக்கறிஞர் போஜகுமார் உள்ளார்.
*சமூக நலன் சார்ந்த எந்த ஒரு நபரும் இதில் உறுப்பினராக இணைந்து செயலாற்றலாம். உறுப்பினாரக இணைய  சென்னை கிளை-9842812062, திருச்சி கிளை-9444253030, மதுரை கிளை-9865348163

பகுப்பு:மனித உரிமை அமைப்புகள்
பகுப்பு:தமிழ்நாட்டு இடதுசாரி அமைப்புகள்
பகுப்பு:தமிழர் மனித உரிமை அமைப்புகள்
குவாண்டம் நேரடுக்குமை

**குவாண்டம் நேரடுக்குமை** (Quantum superposition) என்பது குவாண்டம் பொறிமுறையின் அடிப்படை விதியாகும். இது குவாண்டம் பொறிமுறைத் தொகுதியின் அனுமதிக்கப்பட்ட நிலை வெளிகளை (state space) வரையறுக்கிறது.

நிகழ்தகவுக் கோட்பாட்டில், எதிர்பார்க்கக்கூடிய ஒவ்வொரு நிகழ்வுக்கும் அது நிகழக்கூடிய வாய்ப்பு ஒரு நேர் எண்ணால் குறிக்கப்படும். இது அந் நிகழ்வின் நிகழ்தகவு எனப்படும். ஏதாவது இரண்டு தனித்தனி நிகழ்வுகள் ஒன்றாக நிகழ்வதற்கான நிகழ்தகவை அறிவதற்கு இரண்டு நிகழ்வுகளினதும் நிகழ்தகவுகளைப் பெருக்கிக் கொள்ள வேண்டும். ஒரு நிகழ்வு, ஒருமித்து நடைபெற முடியாத வேறு இரு தனித்தனி நிகழ்வுகளால் நடைபெறக்கூடும் எனில், அந் நிகழ்வு நடைபெறுவதற்காக நிகழ்தகவு,  முன் குறிப்பிட்ட தனித்தனி நிகழ்வுகளின் நிகழ்தகவுகளின் கூட்டுத்தொகை ஆகும்.

குவாண்டம் பொறிமுறையும் நிகழ்வுகளுடன் தொடர்புடைய எண்களின் பெருக்கல், கூட்டல் தொடர்பில் மேலே காட்டியது போன்ற அதே விதிகளையே பயன்படுத்துகின்றது. எனினும், குவாண்டம் பொறிமுறையில் நிகழ்தகவு என்பதற்குப் பதிலாக *வீச்சு* என்பது பயன்படுத்தப்படுவதுடன், அது சிக்கலெண்களால் குறிக்கப்படுகின்றது.

பகுப்பு:குவாண்டம் இயங்கியல்
தமிழ்நாட்டு இடதுசாரி அமைப்புகள்

தமிழ்நாட்டில் இடதுசாரி கொள்கைகளை தீவரமாக வலியுறுத்தும் அமைப்புகளை** தமிழ்நாட்டு இடதுசாரி அமைப்புகள்** எனலாம்.

## பட்டியல்
* இந்திய பொதுவுடமைக் கட்சி
* மக்கள் கலை இலக்கிய கழகம் - ம.க.இ.க
* விவசாயிகள் விடுதலை முன்னணி - வி.வி.மு
* மனித உரிமைப் பாதுகாப்பு மையம் - ம.உ.பா.மை
* புரட்சிகர மாணவர் இளைஞர் முன்னணி - பு.மா.இ.மு
* புதிய ஜனநாயக தொழிலாளர் முன்னணி - பு.ஜ.தொ.மு
* இந்திய பொதுவுடமைக் கட்சி (மார்க்சியம்)
* * இந்திய பொதுவுடைமைக் கட்சி (மா-லெ)(CPI-M.L),
* தமிழ் மாநிலக்குழு (S.O.C), 
* தமிழ்நாடு மார்க்சிய லெனினியக் கட்சி (T.N.M.L.P)(இக்கட்சி(TNOC)என அழைக்கப்பட்டது), 
* மார்க்சியப் பெரியாரியப் பொதுவுடைமைக் கட்சி
* தமிழ்த் தேசியப் போியக்கம்
* பெண்கள் விடுதலை முன்னணி

## திராவிட இயக்கமும் இடதுசாரி அமைப்புகளும்
திராவிட இயக்கம் பல இடதுசாரிக் கொள்கைகளை ஏற்றுச் செயற்பட்டாலும், அவை பல தீவர இடதுசாரிக் பொருளாதாரக் கொள்கைகளை என்றும் முறையாக நடைமுறைப்படுத்தியது இல்லை. எடுத்துக்காட்டாக தமிழ்நாட்டில் நிலச்சீர்திருத்தம் கேரளா மேற்கு வங்காளம் போன்று தீவரமாக நடைமுறைப்படுத்தாமல் அண்மை வரை கிடப்பிலேயே கிடந்தன. இருப்பினும் இட ஒதுக்கீடு, பெண்கள் உரிமைகள், மொழி உரிமைகள், அனைவருக்கும் இலவசக் கல்வி போன்ற இடதுசாரிக் கொள்கைகளை திராவிட இயக்கம் பெரிதும் ஏற்றுக் கொண்டே உள்ளன.

எனினும் அடிப்படைப் பிரச்சினைகள் பலவற்றை கவனிக்க திராவிட அரசுகள் தவறி விட்டன என்று இடதுசாரி அமைப்புகள் குற்றம் சாட்டுகின்றன. குறிப்பாக விவசாயிகள், தொழிலாளர்கள், சிறு வியாபரிகளின் நலன்களை பேணாவில்லை என்று குற்றம் சாட்டுகின்றன (ஆதாரம் தேவை). மாற்றாக சிறப்பு பொருளாதார மண்டலம் போன்ற ஏற்பாடுகளை ஏற்படுத்தி மறுகாலனித்துவத்துக்கு உதவுவதாக குற்றம் சாட்டுகின்றன.

சமூக மொழி உரிமைத் தளங்களிலும் திராவிட இயக்கம் மீது பல்வேறு குறைகளைச் சுட்டிக்காட்டியுள்ளன. எடுத்துக்காட்டாக தாய்மொழிக் கல்வி முறையாக நடைமுறைப்படுத்தப்படாமை, அல்லது அனைவருக்கும் இணையான ஆங்கில வழிக் கல்வி வாய்ப்புகள் இல்லாமை.

திராவிட கட்சி அரசியலையும் இடதுசாரி அமைப்புகள் விமர்சனம் செய்கின்றன. குறிப்பாக பலர் அடிப்படை பிரச்சினைகளை ஏதிர்நோக்கியுள்ள சமயத்தில் ஒவ்வொரு வீட்டுக்கும் தொலைக்காட்சி போன்ற populist அரசியலை விமர்சிக்கின்றன (ஆதாரம் தேவை). மேலும் உறவினருக்கு தனிச்சலுகை காட்டும் குடும்ப அரசியலையும் விமர்சிக்கின்றன (ஆதாரம் தேவை).

## ஆதரவும் அதிகாரமும்
கேரளா மேற்கு வங்காளம் போலன்றி தமிழ்நாட்டில் தீவர இடதுசாரிக் கொள்கைகள் என்றும் பெரும்பான்மை அரசியல் ஆதரவும் அதிகாரமும் பெறவில்லை.

## இவற்றையும் பார்க்க

## மேற்கோள்கள்

## வெளி இணைப்புகள்

பகுப்பு:தமிழ்நாட்டு இடதுசாரி அமைப்புகள்
பெர்மி (அலகு)

**பெர்மி** (*fermi*) என்பது நீளத்துக்கான SI அலகுத் தீட்டமல்லாத ஒரு அலகாகும். ஆனாலும், இது SI-அலகான பெம்டோமீட்டருக்கு இணையானதாகும். fm, மற்றும் பெம்டோமீட்டர் ஆகிய இரண்டு பெயர்களும் பிரபல அறிவியல் அறிஞரான என்ரிக்கோ பெர்மியின் நினைவாக சூட்டப்பட்டது. இவ்வலகு பொதுவாக அணுக்கருவியலில் ஒரு முக்கிய அலகாகும்.

## வரைவிலக்கணம்
: 1 பெர்மி = 1.0 x 10–15 மீட்டர்கள் = 1 பெம்டோமீட்டர் = 0.001 பைக்கோமீட்டர் = 1000 ஆட்டோமீட்டர்கள்
: 1,000,000 பெர்மிகள் = 1 நானோமீட்டர்

எடுத்துக்காட்டாக, தங்கத்தின் அணுக்கருவின் ஆரம் கிட்டத்தட்ட 8.45 பெர்மிகள் ஆகும்.

பகுப்பு:SI சாரா அலகுகள்
பகுப்பு:நீள அலகுகள்
பகுப்பு:அணுக்கருவியல்
தமிழ்நாட்டு தலித் அமைப்புகள்

இந்திய மற்றும் தமிழ் சாதிய சமூக படிநிலை கட்டமைப்பில் அடித்தள மக்கள் தலித் என்று பொதுவாக அடையாளப்படுத்தப்படுகிறார்கள்.  பொருளாதாரத்தில் தாழ்த்தப்பட்டும், அரசியல் அதிகார வலு அற்றவர்களாகவும், சமூக பண்பாட்டு நிலையில் வேறுபடுத்தப்பட்டவர்களாகவும் இருந்து வருகின்றார்கள்.  நீண்ட கால தொடர்ச்சியான எதிர்ப்பு போராட்டங்கள் ஊடாக நியாயமான வாய்ப்புக்களை பெற, முன்னேற முயன்று கொண்டிருக்கின்றார்கள். தமிழ்நாட்டில் இவர்களின் அரசியல், பொருளாதார, பண்பாட்டு உரிமைகளை நிலைநாட்டி முன்னெடுப்பதை நோக்காக கொண்ட அமைப்புகளை **தமிழ்நாட்டு தலித் அமைப்புகள்** எனலாம்.  

*அருந்தமிழர் மக்கள் கட்சி
* ஆதி தமிழர் பேரவை
*தமிழக மக்கள் முன்னேற்ற கழகம்
*தமிழ்நாடு அருந்ததியர் கட்சி
*தமிழ்நாடு தீண்டாமை ஒழிப்பு முன்னணி
*புதிய தமிழகம் கட்சி
* புதிய பாரதம்
*புரட்சி பாரதம் கட்சி (APLF)
* விடுதலைச் சிறுத்தைகள் கட்சி

* மக்கள் தேசம் கட்சி

* புதிய புரட்சி கழகம்(கட்சி)

பகுப்பு:தமிழ்நாட்டு அமைப்புகள்
அணுக்கரு விசை

[thumb|300px|நடுநிலையான [பையோன் (*pion*) மூலம் கடுமையான நியூத்திரன்-புரோத்தன் இடைத்தாக்கத்தைக் காட்டும் பெயின்மான் வரைபடம்]]
**அணுக்கரு விசை** (*Nuclear force*) எனப்படுவது இரண்டு அல்லது அதற்கு மேற்பட்ட அணுக்கருனிகளுக்கிடையே ஏற்படும் விசை ஆகும். அணுவின் உட்கருவில் உள்ள நேர் மின்னூட்டம் கொண்ட புரோட்டான்களுக்கிடையில் உள்ள மின்னூட்ட விலக்கல் விசையை விட அதிகமான அளவில் இந்த அணுக்கரு விசை செயற்பட்டு புரோட்டான்களையும் மின்னூட்டம் அற்ற நியூட்ரான்களையும் பிணைக்க வைக்கின்றது.

## வரலாறு
1932 ஆம் ஆண்டில் ஜேம்ஸ் சாட்விக் என்பவரால் நியூட்டாரன் கண்டுபிடிக்கப்பட்டதில் இருந்து அணுக்கரு விசை அணுக்கருவியலில் முக்கியத்துவம் பெற்றது.

1935 ஆம் ஆண்டில் ஹிடெக்கி யுக்காவா என்பவர் அணுக்கரு விசை பற்றி முதன் முதலாக எடுத்துக் கூறினார். அவரது கூற்றுப்படி, இரு அணுக்கருனிகளுக்கிடையே தொடர்ந்தாற் போல் போசோன்கள் (மீசோன்கள்) என்ற துகள் பரிமாற்றம் நடைபெறுகிறது. எனினும், மீசோன் தத்துவம் தற்போது இவ்விசையின் அடிப்படைக் கொள்கை என ஏற்றுக் கொள்ளப்படாவிட்டாலும், இந்த மீசோன் துகள் பரிமாற்றக் கொள்கை "நியூட்ரான்-நியூட்ரான்" அழுத்தத்தின் நேரடியான சோதனைகளுக்கு இக்கொள்கை இப்போதும் பயன்படுத்தப்படுகிறது.

## அணுக்கரு விசையின் அடிப்படை இயல்புகள்

* அணுக்கரு விசையானது ஹாட்ரோன்களுக்கு (*Hadron*) இடையே மட்டுமே உணரப்படுகிறது.
* அணுக்கருவிசை குறுகிய நெடுக்கம் கொண்டவை. இரு அணுக்கருனிகள் கிட்டத்தட்ட 1.7 fm தொலைவில் இருந்தால் மட்டுமே அவைகளுக்கிடையே அணுக்கருவிசை காணப்படும். இதைவிட அதிக தூரத்தில் இருந்தால் இவ்விசை புறக்கணிக்கத்தக்கது.
* குறைந்த தூரத்தில் கூலும் விசையை விட அணுக்கரு விசை அதிகமானதாகும். எனவே புரோட்டான்களுக்கிடையே ஏற்படும் கூலும் விலக்கலை விட இவ்விசை அதிகமாகச் செயற்படுகிறது. எனினும், புரோட்டான்களுக்கிடையே உள்ள தூரம் 2.5 fm தூரத்தை விட அதிகமாக இருக்கும் போது கூலலும் விசையின் தாக்கம் மிக அதிகமாக இருக்கும்.

## மேற்கோள்கள்

* Gerald Edward Brown and A. D. Jackson, *The Nucleon-Nucleon Interaction*, (1976) North-Holland Publishing, Amsterdam 
* R. Machleidt and I. Slaus, "The nucleon-nucleon interaction", *J. Phys.* G **27** (2001) R69 *(topical review)*.
* Kenneth S. Krane, "Introductory Nuclear Physics", (1988) Wiley & Sons 
* P. Navrátil and W.E. Ormand, "Ab initio shell model with a genuine three-nucleon force for the p-shell nuclei", Phys. Rev. C **68**, 034305 (2003).

பகுப்பு:அணுக்கருவியல்
பகுப்பு:விசைகள்
பாசுக்கல் (நிரலாக்க மொழி)

## மொழி அமைப்பு
### உலகே வணக்கம்


```pascal
program HelloWorld;
uses crt;

begin
     writeln('Hello World');
     readln;
end.
```




```
Hello World
```




### கட்டுப்பாடு


```pascal
program TestControl;
uses crt;

var x:integer;

begin
    writeln('enter a number');
    readln(x);

    if x mod 2=0 then
        begin
             writeln('it is an even number');
        end
    else
        begin
             writeln('it is an odd number');
        end;
    readln;
end.
```




```
enter a number
4
it is an even number
```



### சுற்று
#### For சுற்று


```pascal
program TestLoop;
uses crt;

var x:integer;

begin
    for x:=1 to 10 do
    begin
         writeln('Repeat ', x);
    end;
    readln;
end.
```




```
Repeat 1
Repeat 2
Repeat 3
Repeat 4
Repeat 5
Repeat 6
Repeat 7
Repeat 8
Repeat 9
Repeat 10
```




### செயலி


```pascal
program SumOfTwoNumbers;
uses crt;

function sum(x,y:integer):integer;
         begin
              sum := x + y;
         end;

var
x,y,z:integer;

begin
     writeln('Enter a number');
     readln(x);

     writeln('Enter another number');
     readln(y);

     z:=sum(x,y);

     writeln(z);

     readln;
end.
```




```
Enter a number
40
Enter another number
-30
10
```



### உள்ளீடு/வெளியீடு
### கோப்பை கையாளுத்தல்


```pascal
program TestFileHandling;
uses crt;

var
x:string;
f:text;

begin
     assign(f,'Example.txt');
     reset(f);

     while not EOF(f) do
     begin
          readln(f,x);
          writeln(x);
     end;

     close(f);
     readln;
end.
```




```
This is a test file.  
This will be read by the program.
```




பகுப்பு:நிரல் மொழிகள்

## மேற்கோள்கள்
ஹேமாவதி ஆறு

**ஹேமாவதி ஆறு** (*Hemavati River*) காவிரியின் துணை ஆறுகளில் ஒன்றாகும். இது 245 கி.மீ. நீளமுடையது. இது கர்நாடகத்தின் சிக்மகளூர் மாவட்டத்தில் உற்பத்தியாகி ஹாசன் மற்றும் மைசூர் மாவட்டங்களில் பாய்ந்து கிருஷ்ணராஜ சாகர் நீர்த் தேக்கத்தில் காவிரியுடன் கலக்கிறது. ஹாசன் மாவட்டத்திலுள்ள கோரூர் என்னுமிடத்தில் இதன் குறுக்கே அணை கட்டப்பட்டுள்ளது.இதன் பாசண பரப்பளவு 5,410&nbsp;km2 ஆகும்.

## மேற்கோள்கள்

பகுப்பு:கர்நாடக ஆறுகள்
பகுப்பு:கர்நாடக அணைகள்
புக்கரெஸ்ட்

**புக்கரெஸ்ட்** (ருமேனிய மொழி: *București* ) ருமேனியாவின் தலைநகரமும், மிகப்பெரிய நகரமும், மிக முக்கியமான வர்த்தக நகரமும் ஆகும். ருமேனியாவில் தென்கிழக்கு பகுதியில் அமைந்த புக்கரெஸ்ட் வழியாக டம்போவிதா ஆறு பாய்கிறது. 2006 கணக்கெடுப்பின் படி இந்நகரில் 1,930,390 மக்கள் வசிக்கிறார்கள். ஐரோப்பிய ஒன்றியத்தில் ஆறாம் மிகப்பெரிய நகரம் ஆகும். 
thumb|left|240px|அருங்காட்சியக வைக்கோல் வீடு
### மேற்கோள்கள்


பகுப்பு:உருமேனியா
பகுப்பு:ஐரோப்பியத் தலைநகரங்கள்
உருமானிய மொழி

**உருமானிய மொழி** அல்லது **உருமேனிய மொழி** (limba română, ) கிட்டத்தட்ட 25 மில்லியன் மக்கள் பேசும் ரோமானிய மொழியாகும். ருமேனியா நாட்டிலும் செர்பியாவின் வொய்வொடினா மாகாணத்திலும் ஆட்சி மொழியாகும். மொல்தோவாவின் மொல்தோவா மொழியும் ருமேனிய மொழியும் ஒரே மொழியாகும்.

## மேற்கோள்கள்

பகுப்பு:ரோமானிய மொழிகள்
பகுப்பு:உருமேனியா
ஹவுசா மொழி

**ஹவுசா மொழி** (Hausa, هَوْسَ) மேற்கு ஆப்பிரிக்க மக்கள் பேசும் ஆப்பிரிக்க-ஆசிய மொழியாகும். வடக்கு நைஜீரியா மாநிலங்களில் ஆட்சி மொழியாகும். 24 மக்கள் பேசிய இம்மொழி சாடிய மொழிகளில் மிகவும் பேசிய மொழியாகும்.

## மேற்கோள்கள்

பகுப்பு:ஆபிரிக்க-ஆசிய மொழிகள்
பகுப்பு:நைஜீரியா
பகுப்பு:நைஜர்
நியாமி

**நியாமி** (Niamey) நைஜர் நாட்டின் தலைநகரமும் மிகப்பெரிய நகரமும் ஆகும். நைஜர் ஆறு இந்நகர் வழியாக பாய்கிறது. 2002 கணக்கெடுப்பின் படி இந்நகரில் 674,950 மக்கள் வசிக்கிறார்கள். 

பகுப்பு:ஆப்பிரிக்கத் தலைநகரங்கள்
பகுப்பு:நைஜர்
மரீ பிரான்சுவா சாடி கார்னோ

*பிரெஞ்சு இயற்பியலாளர் பற்றி அறிய [[சாடி கார்னோ]] கட்டுரையைப் பார்க்கவும்.*

**மரீ பிரான்சுவா சாடி கார்னோ** (*Marie François Sadi Carnot*; ஆகஸ்ட் 11, 1837 – ஜூன் 25, 1894) பிரான்சின் அரசியல்வாதியும் மூன்றாம் பிரெஞ்சுக் குடியரசின் நான்காம் அரசுத் தலைவரும் ஆவார். 1887 முதல் 1894 வரையில் படுகொலை செய்யப்படும் வரையில் பிரெஞ்சு அதிபராக இருந்தார்.

ஜூன் 24, 1894 இல் லியோன் என்ற இடத்தில் ஒரு பொது மேடையில் உரையாற்றும் போது "சான்டெ கசேரியோ" என்ற இத்தாலிய அரசு எதிர்ப்பாளன் ஒருவனால் குத்திப் படுகாயமடைந்து அன்று நள்ளிரவுக்குச் சற்றுப் பின்னர் இறந்தார்.

## வெளி இணைப்புகள்
* கார்னோவின் கல்லறை

பகுப்பு:பிரெஞ்சு அரசுத் தலைவர்கள்
பகுப்பு:கொலை செய்யப்பட்ட அரசுத் தலைவர்கள்
பகுப்பு:1837 பிறப்புகள்
பகுப்பு:1894 இறப்புகள்
பரம்பிக்குளம் ஆழியாறு திட்டம்

**பரம்பிக்குளம் ஆழியாறு திட்டம்** 1958 ல் நடைமுறைக்கு வந்தது. இதன் படி பெரியாற்றுப் படுகையை சேர்ந்த ஆனமலையாறு, சாலக்குடி ஆற்றுப்படுகையை சேர்ந்த சோலையாறு, பரம்பிக்குளம் மற்றும் பாரதப்புழா ஆற்றுப்படுகையை சேர்ந்த ஆழியாறு ஆகியவற்றைப் பகிர்ந்து கொள்ள தமிழகத்திற்கும் கேரளத்திற்கும் ஒப்பந்தமாகியது. இதன்படி தமிழகத்திற்கு 30 டிஎம்சி நீரும் கேரளத்திற்கு 20 டிஎம்சி நீரும் ஒதுக்கப்பட்டது. 

இந்த ஆறுகள் தமிழகத்தின் மேற்குத் தொடர்ச்சி மலையில் உற்பத்தியாகி மேற்கு நோக்கி பாய்கின்றன. 

## உசாத்துணை
* http://www.hinduonnet.com/thehindu/2004/12/02/stories/2004120214750500.htm

பகுப்பு:தமிழ்நாடு தொடர்புடைய திட்டங்கள்
புரோகிரஸ் விண்கலம்

**புரோகிரஸ்** (*Progress*) என்பது ரஷ்ய சரக்கு விண்கலம் ஆகும். இது ஆளில்லா விண்கலம் ஆகும். ஆனாலும், விண்வெளி நிலையத்துடன் இது இணைந்து கொள்ளும் போது அதனுள் விண்வெளி வீரர்கள் சென்று தங்கியிருக்கும் வசதி படைத்தது. இது சோயுஸ் விண்கலத்தை அடிப்படையாக வைத்து உருவாக்கப்பட்டது. பல ஆண்டுகளாக இவ்விண்கலம் சோவியத், மற்றும் ரஷ்ய விண்வெளி நிலையங்களுக்கு பொருட்களைக் கொண்டு சென்ன்றது, பின்னர் தற்போது பன்னாட்டு விண்வெளி நிலையத்துக்கு பொருட்களைக் கொண்டு செல்கிறது. ஆண்டு தோறும் மூன்று அல்லது நான்கு தடவைகள் இது பன்னாட்டு விண்வெளி நிலையத்துக்கு சென்று வருகிறது. ஒவ்வொரு புரோகிரஸ் விண்கலமும் மற்ற விண்கலம் வரும் வரை விண்வெளி நிலையத்துடன் இணைப்பில் இருக்கும். அடுத்து வரும் விண்கலம் இணைவதற்கு சற்று முன்பதாக நிலையத்தை விட்டு விலகும். விண்வெளி நிலையத்தில் எஞ்சியவற்றை சேர்த்துக் கொண்டு அது நிலையத்தை விட்டு விலகி பின்னர் வளிண்டலத்தில் அழிக்கப்படும்.

## மேற்கோள்கள்


## வெளி இணைப்புகள்
* நாசா - ரஷ்யாவின் புரோகிரஸ் விண்கலம்

பகுப்பு:உருசிய விண்வெளித் திட்டங்கள்
யாரடி நீ மோகினி

***யாரடி நீ மோகினி*** (*Yaaradi Nee Mohini*) 2008-ஆம் ஆண்டு வெளிவந்த தமிழ் திரைப்படமாகும். இத்திரைப்படத்தில் தனுஷ், நயன்தாரா மற்றும் பலர் நடித்திருந்தனர். இத்திரைப்படத்துக்கு யுவன் சங்கர் ராஜா இசையமைத்துள்ளார். இத்திரைப்படம் "ஆடவாரி மாட்டலக்கு அர்த்தாலே வேருலே" என்ற தெலுங்குத் திரைப்படத்தின் அடிப்படையில் தமிழில் உருவானது.

## நடிகர்கள்
*தனுஷ் -  வாசு
*நயன்தாரா - கீர்த்தி (கோமலவள்ளி)
*ரகுவரன் - வாசுவின் தந்தை
*கார்த்திக் குமார் - சீனு
*கே. விஸ்வநாத் - கீர்த்தியின் தாத்தா
*கருணாஸ் - கணேஷ்
*சரண்யா மோகன் - பூஜா (ஆனந்தவள்ளி)
*சுகுமாரி - பாட்டி
*மனோபாலா - பாலு

## விருதுகள்
### பெற்ற விருதுகள்
* விஜய் விருதுகள் (இந்த ஆண்டின் கேளிக்கையாளர்)

### பரிந்துரைக்கப்பட்ட விருதுகள்
*  சிறந்த தமிழ் நடிகருக்கான பிலிம்பேர் விருது
*  விஜய் விருதுகள் (சிறந்த நடிகர்)

## பாடல்கள்
யுவன் சங்கர் ராஜா இசையமைத்த இத்திரைப்படத்தின் பாடல்கள் ரசிகர்களிடம் நல்ல வரவேற்பு பெற்ற பாடல்களாகும்.

## விமர்சனம்
ஆனந்த விகடன் வார இதழில் வந்த விமர்சனத்தில் "நண்பனின் முறைப் பெண்தான் ஹீரோவின் காதலி..! தமிழ் சினிமாவில் என்ன நடக்குமோ அதுதான் 'யாரடி நீ மோகினி'!... பழகிய கதை என்றாலும், சாஃப்ட்வேர் கம்பெனி, டாய்லெட் இல்லாத கிராமம் என வித்தியாச களங்களில் நகர்வது புதுசு!... எப்படியும், சம்மருக்கு வெல்கம் ட்ரீட்தான் மோகினி!" என்று எழுதி  மதிப்பெண்களை வழங்கினர்.

## மேற்கோள்கள்


## வெளியிணைப்புகள்
*
பகுப்பு:2008 தமிழ்த் திரைப்படங்கள்‎
பகுப்பு:தனுஷ் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
புடாபெசுட்டு

**புடாபெசுட்டு** (அங்கேரிய மொழி: Budapest, ) அங்கேரி நாட்டின் தலைநகரமும், மிகப்பெரிய நகரமும், முக்கியமான வணிக நகரமும் ஆகும். 2007 கணக்கெடுப்பின்படி இந்நகரில் 1,696,128 மக்கள் வசிக்கிறார்கள். இந்நகர் வழியாக தன்யூபு ஆறு பாய்கிறது. தன்யூபு ஆற்றின் கிழக்கில் பெஸ்டும் மேற்கில் புடாவும் அமைந்துள்ளது. மார்கிட்டுப் பாலம் புடாவையும் பெசுட்டையும் இணைக்கிறது. இந்நகர் ஓர் உலக பாரம்பரியக் களமும் ஆகும்.

## மேற்கோள்கள்

பகுப்பு:ஐரோப்பியத் தலைநகரங்கள்
பகுப்பு:அங்கேரி
அங்கேரிய மொழி

**அங்கேரிய மொழி** (*magyar nyelv* ) 14.5 மில்லியன் மக்கள் பேசும் அங்கேரியின் ஆட்சி மொழியாகும். இம்மொழி பின்னிய மொழி, சாமி மொழி, எஸ்தோனிய மொழி போல் யூரலிய மொழிக் குடும்பத்தில் உள்ளது; ஆனால், ஐரோப்பாவில் பெரும்பான்மையாக பேசப்படும் இந்திய-ஐரோப்பிய மொழிகளிலிருந்து தோன்றவில்லை.

## மேற்கோள்கள்


பகுப்பு:யூரலிய மொழிகள்
பகுப்பு:அங்கேரி
குடும்ப வன்முறை

**குடும்ப வன்முறை** எனப்படுவது ஒரு குடும்ப உறுப்பினர் இன்னுமொரு குடும்ப உறுப்பினர் மீது செலுத்தும் உடல் அல்லது உளவியல் வன்முறை ஆகும். இது கணவன், மனைவி அல்லது மனைவி, கணவன் மீது செலுத்தும் வன்முறையைப் பொதுவாக சுட்டி நிற்கின்றது. துணையைத் துன்புறுத்தல் பல வடிவங்களில் வெளிப்படலாம். அடித்தல், பயமுறுத்தல், பாலியல் வற்புறுத்தல், உளவியல் முறையில் வற்புறுத்தல், திருமண முறிவு என்று பயமுறுத்தல், குடும்பத்தை விட்டு வெளியேறி விடுவேன் என்று பயமுறுத்துதல் என்று பல வழிகளில் இது வெளிப்படலாம். 

## தமிழ்ச் சூழலில் குடும்ப வன்முறை
இந்தியாவில் 70 சதவீத பெண்கள் குடும்ப வன்முறையால் துன்புறுத்தப்படுகின்றனர். ஆண் ஆதிக்க மரபுடைய தமிழ்க் குடும்ப கட்டமைப்பில் பெரும்பாலும் ஆண்களே பெண்களை குடும்ப வன்முறைக்கு உட்படுத்துகின்றனர்.

## மேற்கோள்கள்



பகுப்பு:பெண்கள் மீதான ஒடுக்குமுறைகள்
பகுப்பு:இறப்புக் காரணிகள்
பகுப்பு:குற்றங்கள்
பகுப்பு:குடும்பம்
பகுப்பு:வீடு
பகுப்பு:பெண்களுக்கு எதிரான வன்முறை
எசுத்தோனிய மொழி

**எசுத்தோனிய மொழி** (**; ) எசுத்தோனியாவின் ஆட்சி மொழியும் யூரலிய மொழிக் குடும்பத்தில் உள்ளிட மொழியாகும். எஸ்தோனியாவில் 1.1 மில்லியன் மக்கள் பேசுகின்றனர். பின்னிய மொழியுடன் நெருங்கிய இனத்தொடர்பைக் கொண்டுள்ளது.

## மேற்கோள்கள்

பகுப்பு:யூரலிய மொழிகள்
பகுப்பு:எசுத்தோனியா
யூரலிய மொழிகள்

**யூரலிய மொழிகள்,** 39 மொழிகள்., கிட்டத்தட்ட 20 மில்லியன் மக்கள் பேசப்படும் மொழிக் குடும்பம் ஆகும். இக்குடும்பத்தில் மிகவும் பேசிய மொழிகள் எஸ்தோனிய மொழி, பின்னிய மொழி, மற்றும் அங்கேரிய மொழி ஆகும். மொழியியலாளர்களின் பெரும்பான்மையாகும். இக்குடும்பம் யூரல் மலைத்தொடர் அருகில் தொடங்கப்பட்டது என்று கூறியுள்ளன. இதனால் இக்குடும்பத்தின் பெயர் "யூரலிய மொழிகள்" ஆகும். வடக்கு ஐரோப்பா, வடக்கு ஆசியா மற்றும் கிழக்கு ஐரோப்பாவில் இக்குடும்பத்தின் மொழிகள் பேசப்படும்.

## மேற்கோள்கள்

*
பகுப்பு:மொழிக் குடும்பங்கள்
பின்னிய மொழி

**பின்னிய மொழி** (, அல்ல *சுவோமென் கியெலி*) பின்லாந்தின் ஆட்சி மொழியும் சுவீடன் நாட்டில் ஒரு சிறுபான்மை மொழியாகும். பின்லாந்து மக்களின் 92% இம்மொழியைப் பேசுகின்றனர். பின் மக்களின் தாய்மொழியாகும். கிட்டத்தட்ட 6 மில்லியன் மக்கள் இம்மொழியைப் பேசுகின்றனர். யூரலிய மொழிக் குடும்பத்தைச் சேர்ந்த இம்மொழி ஐரோப்பாவில் பெரும்பான்மையாகப் பேசப்படும் இந்தோ-ஐரோப்பிய மொழிகளிலிருந்து தோன்றவில்லை.

## மேற்கோள்கள்

## வெளி இணைப்புகள்

பகுப்பு:பின்லாந்து
பகுப்பு:சுவீடன்
பகுப்பு:யூரலிய மொழிகள்
என்.பி.ஏ. தேர்தல்

**என்.பி.ஏ. தேர்தல்** (NBA Draft) ஆண்டுதோறும் என்.பி.ஏ.-இல் நடக்கும் நிகழ்வு ஆகும். என்.பி.ஏ.-இல் விளையாட எதிர்பார்க்கிற ஆட்டக்காரர்களை 30 என்.பி.ஏ. அணிகளும் தெரிந்து கொள்ளும். இந்த ஆட்டக்காரர்களின் பெரும்பான்மை அமெரிக்காவில் கல்லூரிக் கூடைப்பந்தாட்டம் விளையாடி என்.பி.ஏ.-ஐ சேரப்பார்க்கிறார்கள், ஆனால் வேறு நாடுகளிலிருந்தும் சில ஆட்டக்காரர்கள் இந்த நிகழ்வில் தெரிந்து கொள்ளப்படுகிறார்கள்.

2005 வரை உயர்பள்ளியிலிருந்து நேரடியாக கல்லூரியுக்கு போகாமல் என்.பி.ஏ.-ஐ ஆட்டக்காரர்களால் சேரமுடிந்தது. லெப்ரான் ஜேம்ஸ், கோபி பிரயன்ட், மற்றும் பல்வேறு தலைசிறந்த என்.பி.ஏ. வீரர்கள் இப்படி என்.பி.ஏ.-ஐ சேர்ந்தனர். ஆனால் 2005இல் என்.பி.ஏ. ஆணையர் டேவிட் ஸ்டர்ன் என்.பி.ஏ. தேர்தலில் சேரப்பார்க்க 19 வயது இருக்கவேண்டும் என்று கூறியுள்ளார்.

என்.பி.ஏ. தேர்தலில் இரண்டு சுற்றுகள் உள்ளன. ஒரு சுற்றில் ஒவ்வொரு அணியும் ஒரு ஆட்டக்காரரை தெரிந்து கொள்ளும். ஒரு சுற்றில் கடைசி 16 நிலைகளில் போன பருவத்தில் 16 பிளேயாஃப்ஸ் (Playoffs) சேர்ந்த அணிகள் தெரிந்து கொள்ளும்; இதில் மிகவும் போட்டிகளை வெற்றிபெற்ற அணிகள் கடைசியாக தெரிந்து கொள்ளும். முதல் 14 நிலைகளில் மிகவும் போட்டிகளில் தோற்றுப்போன அணிகள் தெரிந்து கொள்ளும். இந்த அணிகளின் வரிசை என்.பி.ஏ. தேர்தல் லாட்டரியால் தீர்மானப்பட்டது. ஒரு அணியால் தன் தெரிவிட நிலையை வேறு அணியுக்கு கொடுத்து அந்த அணியிலிருந்த வீரரை கூட்டல் செய்யமுடியும். இது போன்ற வியாபாரங்கள் பல என்.பி.ஏ. தேர்தல்களில் நடக்கும்.

பொதுவாக ஜூன் மாதத்தில் என்.பி.ஏ. இறுதிப்போட்டிகள் முடிந்ததுக்கு பிறகு என்.பி.ஏ. தேர்தல் நடைபெறும்.

## வெளி இணைப்புகள்
* என்.பி.ஏ. வரலாற்றில் பல தேர்தல்கள் 

பகுப்பு:என்.பி.ஏ.
போரிஸ் பொடோல்ஸ்கி

இயற்பியலாளரான **போரிஸ் பொடோல்ஸ்கி** 1896 ஆம் ஆண்டில், ரஷ்யாவில் உள்ள, தாகன்ராக் என்னும் இடத்தைச் சேர்ந்த யூதக் குடும்பமொன்றில் பிறந்தார். இவர், அல்பர்ட் ஐன்ஸ்டீன், நேதன் ரோசென் ஆகியோருடன் இணைந்து ஈபிஆர் முரண்தருகுழப்பம் எனப் பரவலாக அறியப்படும் கருத்தை முன்வைத்தார். இது, குவாண்டம் விசையியலின் விளக்கம் தொடர்பான விவாதத்துக்குத் தூண்டுகோலாக அமைந்தது. 1933 ஆம் ஆண்டில் பொடோல்ஸ்கியும், லெவ் லாண்டோ என்பாரும், சிறப்புச் சார்புக் கோட்பாட்டில் தொடங்கி, சோதனைசார்ந்த விதிகளையன்றிக் கோட்பாட்டு முறைகளுக்கு முக்கியத்துவம் கொடுத்து மின்காந்தவியல் தொடர்பான பாடநூல் ஒன்றை எழுத எண்ணினர். பொடோல்ஸ்கி சோவியத் ஒன்றியத்தில் இருந்து இடம்பெயர்ந்ததால் இந்த எண்ணம் கைகூடவில்லை. எனினும் அவர்கள் இதற்கெனத் தயாரித்த சுருக்க வரைவை அடிப்படையாகக் கொண்டு லெவ் தாவிதோவிச் ஈ. லிவ்சிட்ஸ் என்பவருடன் சேர்ந்து *புலங்கள் பற்றிய மரபுக் கோட்பாடு* (1951) என்னும் நூலை ஆக்கினர். பொடோல்ஸ்கி கே. குன்ஸ் என்பாருடன் இணைந்து *மின்னியக்கவியலின் அடிப்படைகள்* (1969) என்னும் நூலை வெளியிட்டார்.

பகுப்பு:உருசிய இயற்பியலாளர்கள்
பகுப்பு:1896 பிறப்புகள்
பகுப்பு:1996 இறப்புகள்
பகுப்பு:அமெரிக்க இயற்பியலாளர்கள்
பகுப்பு:1966 இறப்புகள்
நேதன் ரோசென்

**நேதன் ரோசென்** என்பவர் ஒரு இஸ்ரேலிய இயற்பியலாளர் ஆவார். இவர் 22 மார்ச் 1909 ஆம் ஆண்டில் நியூ யார்க்கில் உள்ள புரூக்லின் என்னும் இடத்தைச் சேர்ந்த யூதக் குடும்பம் ஒன்றில் பிறந்தார். இவர் மசச்சூசெட்ஸ் தொழிநுட்பக் கழகத்தில் கல்வி பயின்றார். 1935 ஆம் ஆண்டில் நியூ ஜேர்சியின் பிரின்ஸ்டனில் அல்பர்ட் ஐன்ஸ்டீனுக்கு உதவியாளராகச் சேர்ந்தார். 1945 ஆம் ஆண்டுவரை அவர் அப் பணியிலேயே தொடர்ந்தார். அதன் பின்னர் இஸ்ரேலில் இயற்பியல் தொழிலைத் தொடருமாறு ஐன்ஸ்டீன் அவருக்கு ஊக்கமளித்தார்.

குவாண்டம் விசையியலில், ஈபிஆர் முரண்தருகுழப்பம் எனப்படுவது பற்றி 1935 ஆம் ஆண்டில் எழுதப்பட்ட *இயற்பியல் உண்மை பற்றிய குவாண்டம் விசையியல் விளக்கத்தை முழுமையானதாகக் கருதலாமா?* என்னும் தலைப்பிட்ட ஆய்வுக் கட்டுரையை, ஐன்ஸ்ட்டீன், பொடோல்ஸ்கி ஆகியோருடன் சேர்ந்து எழுதினார்.

பகுப்பு:இசுரேலிய இயற்பியலாளர்கள்
பகுப்பு:1909 பிறப்புகள்
பகுப்பு:1995 இறப்புகள்
வூ-டாங் கிளான்

**வூ-டாங் கிளான்** (*Wu-Tang Clan*) நியூயார்க் நகரத்திலிருந்து வெளிவந்த புகழ்பெற்ற ராப் இசைக் குழு ஆகும். இக்குழுவின் தோற்றம் முதல் 2004இல் ஓல் டர்ட்டி பாஸ்டர்டுடைய மரணம் வரை 9 உறுப்பினர்கள் உள்ளனர். இக்குழுவின் செல்வாக்க பல ராப் இசைக் கலைஞர்களுடைய இசையில் கேட்கமுடியும்.

1992-1993இல் சகோதரர்கள் ரிசா, ஜிசா, மற்றும் ஓல் டர்ட்டி பாஸ்டர்ட் வூ-டாங் கிளானை தொடங்கினர். இவர்கள் ஷாவ்லின் & வூ-டாங் என்ற சீனக் குங்ஃபு திரைப்படத்தின் பெயரை இக்குழுவுக்கு பெயர்வைத்தனர். 1992இல் இவர்களின் முதலாம் பாடல் "Protect Your Neck" வெளிவந்தது. அடுத்த ஆண்டில் இவர்களின் முதலாம் ஆல்பம் என்டர் த வூ: 36 சேம்பர்ஸ் வெளிவந்து இக்குழு ராப் உலகத்தில் புகழுக்கு வந்தது.

இக்குழுவின் உறுப்பினர்கள் பலரும் நிறைய தனி ஆல்பம்களை படைத்தனர். ரிசா, ஜிசா மற்றும் கோஸ்ட்ஃபேஸ் கிலா அவர்கள் இக்குழுவிலேயே மிக கைகூடிவந்தனர். இக்குழுவின் உறுப்பினர்கள் திரைப்பட நடிகர், திரைப்பட இசையமைப்பாளர், வணிக நிறுவன அதிபர் போன்ற நிலைகளில் பணி புரிந்தனர்.

## குழு படைத்த ஆல்பம்கள்
* என்டர் த வூ: 36 சேம்பர்ஸ் (1993)
* வூ-டாங் ஃபொரெவர் (1997)
* த W (2000)
* அயர்ன் ஃபிளாக் (2001)
* 8 டயகிராம்ஸ் (2007)

## மேற்கோள்கள்

பகுப்பு:ஆபிரிக்க அமெரிக்க இசை கலைஞர்கள்
பகுப்பு:ராப் இசைக் குழுக்கள்
மார்கன் பிறீமன்

**மார்கன் பிறீமன்** (, பிறப்பு ஜூன் 1, 1937) புகழ்பெற்ற ஆஸ்கர் விருது பெற்ற அமெரிக்க திரைப்பட நடிகரும் இயக்குநரும் ஆவார். மெம்ஃபிஸ், டென்னசியில் பிறந்த ஃபிரீமன் தொடக்கத்தல் தொலைக்காட்சி நிகழ்ச்சிகளிலும் நாடகங்களிலும் நடித்துள்ளார். 1971இல் முதன்முதலாக திரைப்படத்தில் நடித்துள்ளார். 1980களில் சில பிரபலமான திரைப்படங்களில் நடித்து புகழுக்கு வந்தார். இவர் நடித்த சில புகழ்பெற்ற திரைப்படங்கள் த ஷாவ்ஷாங்க் ரிடெம்ப்சன், செவன், டீப் இம்பாக்ட் ஆகும். 2004இல் மில்லியன் டாலர் பேபி திரைப்படத்தில் நடித்து "உயர்ந்த (சிறந்த) துணை நடிகர்" ஆஸ்கர் விருதை வெற்றிபெற்றுள்ளார்.

## திரைப்படங்கள்
*நடித்துள்ள திரைப்படங்களில் சில:*
* 1989 - டுரைவிங் மிஸ் டைசி
* 1992 - அன்பர்கிவன்
* 1994 - த ஷாவ்ஷாங்க் ரிடெம்ப்சன்
* 1995 - செவன்
* 1998 - டீப் இம்பாக்ட்
* 2004 - மில்லியன் டாலர் பேபி
* 2005 - பேட்மேன் பிகின்ஸ்
* 2008 - த டார்க் நைட்
* 2012 - த டார்க் நைட் ரைசஸ்

## மேற்கோள்கள்

பகுப்பு:ஆபிரிக்க அமெரிக்க நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:1937 பிறப்புகள்
பகுப்பு:சிறந்த நடிகருக்கான அகாடெமி விருதிற்கு தேர்ந்தெடுக்கப்பட்டவர்கள்
பகுப்பு:சிறந்த துணை நடிகருக்கான அகாதமி விருதை வென்றவர்கள்
பகுப்பு:வாழும் மக்கள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பாலியல் வன்முறை

**பாலியல் வன்முறை** எனப்படுவது பாலியல் வன்புணர்வு, பாலியல் நோக்குடன் அடிமைப்படுத்துதல், கட்டாய பாலியல் தொழில், வலிந்து கர்ப்பமாக்குதல், கட்டாய இனவிருத்தியை மேற்கொள்ளல், பாலியல் சார்ந்த கேலி,மிரட்டல், கட்டாயக் கருக்கலைப்பு என பல வகைக் குற்றங்கள் அடங்கும். ஒரு பெண் அல்லது ஆண், குடும்பம் விரும்பாத ஒருவருடன் காதல் அல்லது உடலுறவு கொண்டார் என்பதற்காக வன்முறைக்கு உட்படுத்துவதையும் ஒரு வகை பாலியல் வன்முறையே.
  
## இந்தியாவில் பாலியல் வன்முறைகளின் போக்கு
தேசிய குற்றவியல் புலனாய்வு பிரிவின் புள்ளி விவரங்களின்படி, 1971 மற்றும் 2011ம் ஆண்டுகளுக்கு இடைப்பட்ட காலகட்டத்தில், பதிவு செய்யப்பட்ட பாலியல் பலாத்காரங்களின் எண்ணிக்கையானது கிட்டத்தட்ட 873.3 சதவீதம் அதிகரித்துள்ளது. இந்த புள்ளிவிவரங்களை பரிசீலனை செய்து பார்க்கும் போது, பொருளாதார சீர்திருத்தங்களுக்குப் பிந்தைய காலகட்டத்தில் தான் பாலியல் வன்கொடுமைகளும் பாலியல் பலாத்காரங்களும் அதிகரித்து வந்துள்ளன என்பது ஊர்ஜிதமாகிறது. 1971 மற்றும் 1991ம் ஆண்டுகளுக்கிடையில் 1,15,414 பாலியல் பலாத்கார வழக்குகள் பதிவாகியுள்ளன. இதையே வருடத்திற்கு 6074 பாலியல் பலாத்கார வழக்குகள் இந்த கால கட்டத்தில் பதிவாகியுள்ளன என்று கூறலாம். ஆனால் 1992 மற்றும் 2001ம் ஆண்டுகளுக்கிடையில் பதிவாகியுள்ள பாலியல் பலாத்காரங்களின் எண்ணிக்கை 1,54,664 ஆகும். அதாவது ஆண்டிற்கு 15,466.4 பலாத்காரங்கள் பதிவாகியுள்ளன எனலாம். அதாவது பொருளாதார சீர்திருத்த நடவடிக்கைகள் அமலாகத் தொடங்கிய முதல் பத்தாண்டுகளில் இந்த குற்றங்களின் விகிதம் அதிகரித்துக் கொண்டே வந்துள்ளது. சீர்திருத்தக் காலகட்டத்தின் சமீபத்திய பத்தாண்டுகளில் அதாவது 2002 மற்றும் 2011ம் ஆண்டுகளுக்கிடையில் இந்த எண்ணிக்கை மிகவும் அபாயகரமான அள வில் அதிகரித்துள்ளது.இந்தக் காலகட்டத்தில் பதிவாகியுள்ள பாலியல் பலாத்காரங்களின் எண்ணிக்கை 1,98,139 ஆகும். அதாவது ஆண்டிற்கு 19,813.9 குற்றங்கள் சராசரியாகப் பதிவாகியுள்ளன. இதற்கு என்ன பொருள் என்றால், சுதந்திரத்திற்குப் பிந்தைய இந்தியாவில் மொத்தம் பதிவான பாலியல் பலாத்கார வழக்குகளில் 97.5 சதமான குற்றங்கள் 1991 மற்றும் 2011ம் ஆண்டுகளுக் கிடையில் நடைபெற்றுள்ளது என்பது தான். மேலும், கடந்த சில ஆண்டுகளில் இந்த குற்றங்களின் விகிதம் குறிப்பிடத்தகுந்த அளவில் அதிகரித்துள்ளது. 2009-2010ம் ஆண்டிற்கிடையில் பாலியல் பலாத்காரங்களின் எண்ணிக்கை என்பது 9.6 சதமானம் அதிகரித்துள்ளது. 2010-2011ம் ஆண்டிற்கிடையில் இந்த விகிதம் 9.2 சதமாக அதிகரித்துள்ளது. 2012ல் 24923 பாலியல் வல்லுறவு வழக்குகள் பதியப்பட்டன. 2013ல் அது 33707 ஆக உயர்ந்தது. மாநகரம் என்று பார்த்தால், தில்லி, 1441 வழக்குகளுடன் முதல் இடத்தில் இருக்கிறது. மாநிலம் என்றால், மத்திய பிரதேசம் 4335 வழக்குகளுடன் முதல் இடம் பெற்றுள்ளது. இதற்குப் பின்னால், ராஜஸ்தான் (3285), மஹாராஷ்டிரா (3063), உபி (3050) ஆகிய மாநிலங்கள் வருகின்றன. பதிவு செய்யப்பட்ட 33707 பாலியல் வல்லுறவு வழக்குகளில் 94 சதவிகித வழக்குகளில், குற்றவாளிகள் பாதிக்கப் பட்டவர்களுக்குத் தெரிந்தவர்களாக உள்ளனர் . அதாவது, பெற்றவரே செய்தது 539, உறவினர்கள் 2315, அண்டை வீட்டுக்காரர்கள் 10782, மற்றபடி தெரிந்தவர்கள் 18171. பாதிக்கப்பட்ட பெண்களின் வயது என்று பார்த்தால், 8877 பேர் 14-18 வயது வரம்பிலும், 15556 பேர் 18-30 வரம்பிலும் உள்ளனர்.

### தமிழகம்
தமிழகத்தில் 2013ல் 923 வழக்குகள் பதிவு செய்யப்பட்டுள்ளன. அதாவது ஒரு நாளைக்கு 3 பெண்கள் பாலியல் வல்லுறவுக்கு உள்ளாகின்றனர். 2012ல் இந்த எண்ணிக்கை 737 ஆக இருந்து, ஓராண்டில் 19 சதவீதம் அதிகரித்துள்ளது.

## மேற்கோள்கள்

## இவற்றையும் பாக்க
* பாலியல் துன்புறுத்தல்

பகுப்பு:பாலியல் குற்றங்கள்
பகுப்பு:வன்முறை
ஹவாய் மொழி

**ஹவாய் மொழி** (‘Ōlelo Hawai‘i, *ஃஓலெலொ ஹவாய்ஃஇ*) ஐக்கிய அமெரிக்காவின் ஹவாய் மாநிலத்தின் மக்கள் பேசும் மலாய-பொலினீசிய மொழியாகும். ஹவாய் மாநிலத்தில் இம்மொழியும் ஆங்கிலமும் ஆட்சி மொழி ஆகும். 

## மேற்கோள்கள்


பகுப்பு:மலாய-பொலினீசிய மொழிகள்
பகுப்பு:அமெரிக்கப் பழங்குடி மொழிகள்
வாழ்வியற் களஞ்சியம்

thumb|150px|right|வாழ்வியற் களஞ்சியம் - தொகுதி 1
**வாழ்வியற் களஞ்சியம்** தஞ்சாவூர் தமிழ்ப் பல்கலைக்கழகத்தால் 
வாழ்வியல் தொடர்பான துறைகளுக்கென வெளியிடப்பட்ட கலைக்களஞ்சியம் ஆகும்.  இது பதினைந்து தொகுதிகளாக வெளிவந்துள்ளது. இதில் 15 000 விரிவான கட்டுரைகள் உள்ளன.

## வரலாறு
வாழ்வியற் களஞ்சியம் வெளியிடும் பணி சென்னையில் 1983 ம் ஆண்டு மார்ச் மாதம் தொடங்கியது. இதன் முதன்மைப் பதிப்பாசிரியர் அ. வெ. சுப்பிரமணியம் ஆவார். இரண்டாம் முதன்மைப் பதிப்பாசிரியராக நா. பாலுசாமி அவர்கள் செயற்பட்டார். இவர் காலத்தில் 15 தொகுதிகளின் பதிப்புப் பணி முடிவுற்றது.
மூன்றாம் முதன்மைப் பதிப்பாசிரியராக அ. மா. பரிமணம் அவர்கள் செயற்பட்டார். இவர் காலத்தில் 15 தொகுதிகளின் முழுப்பணியும் முடிவுற்றது.

## துறைகள்
* மொழியியல்
* கல்வியியல்
* மெய்ப்பொருளியல்
* வரலாறு
* தொல்லியல்
* கல்வெட்டியல்
* உளவியல்
* சமூகவியல்
* மேலாண்மையியல்
* பொருளியல்
* வணிகவியல்
* வங்கியல்
* மக்கள் தொகையியல்
* மானிடவியல்
* அரசியல்
* சட்டவியல்
* புவியியல்
* கவின்கலையியல்
* நாட்டுப்புறவியல்
* விளையாட்டியல்

## மேற்கோள்கள்

## வெளியிணைப்புகள்
* 
* 
* 
* 
* 
* 
* 
* 
* 
* 
* 
* 
* 
* 
* 

பகுப்பு:சமூக அறிவியல், வாழ்வியல் தமிழ்க் கலைக்களஞ்சியங்கள்
பகுப்பு:தஞ்சை தமிழ்ப் பல்கலைக்கழகம்
பகுப்பு:கலைக்களஞ்சியங்கள்
பயன்பாட்டு மானிடவியல்

**பயன்பாட்டு மானிடவியல்** என்பது, மானிடவியல் கோட்பாடுகளையும், வழிமுறைகளையும் நடைமுறைப் பிரச்சினைகளைப் பகுப்பாய்வு செய்து, அவற்றுக்குத் தீர்வு காண்பதில் பயன்படுத்தும் மானிடவியலின் ஒரு துறை ஆகும். மானிடவியலில், உடல்சார் மானிடவியல், பண்பாட்டு மானிடவியல், மொழியியல் மானிடவியல், தொல்லியல் மானிடவியல் எனும் நான்கு உட்பிரிவுகள் உண்டு. எனவே இவற்றுள் எதனை நடைமுறையில் பன்படுத்தினாலும் அது பயன்பாட்டு மானிடவியலைச் சாரும். சில நடைமுறைப் பிரச்சினைகளுக்கு மேற் சொன்ன எல்லாத் துறைகளையுமே பயன்படுத்த வேண்டியிருக்கும். *தாயக அமெரிக்கர் சமூக வளர்ச்சித் திட்டம்* இதற்கு ஒரு எடுத்துக்காட்டு ஆகும். இதில், தாயக அமெரிக்கருடைய நீர் உரிமைக் கோரிக்கைகளை உறுதிசெய்வதற்குத் தொல்லியல் ஆய்வு பயன்படுகிறது. அவர்களுடைய தற்கால அல்லது அண்மைக்கால வரலாற்று, பண்பாட்டு இயல்புகளை அறிவதற்கு இனவரைவியல் பயன்படும். மொழியியல் அவர்களின் மரபுவழி மொழிப் பயன்பாட்டுத்திறனை மேம்படுத்த உதவும். உடல்சார் மானிடவியல், உணவுக் குறைபாடு, நோய்கள் ஆகியவற்றைப் பற்றி ஆராய்வதில் பயன்படுத்தப்படலாம்.

பகுப்பு:மானிடவியல்
டெரிக் ரோஸ்

**டெரிக் மார்ட்டெல் ரோஸ்** (Derrick Martell Rose, பிறப்பு அக்டோபர் 4, 1988) அமெரிக்கக் கூடைப்பந்தாட்டக்காரர் ஆவார். இவர் ஒரு ஆண்டு மெம்ஃபிஸ் பல்கலைக்கழகத்தில் கூடைப்பந்தாட்டம் விளையாடி 2008 என்.பி.ஏ. தேர்தலில் சிகாகோ புல்ஸ் அணி இவரை முதல் நிலையில் தெரிந்துகொண்டன. ரோஸ் கூடைப்பந்தாட்டத்தில் பந்துகையாளி பின்காவல் நிலையில் விளையாடுகிறார்.

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1988 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
மைக்கல் பீஸ்லி

**மைக்கல் பீஸ்லி** (Michael Beasley, பிறப்பு ஜனவரி 9, 1989) அமெரிக்கக் கூடைப்பந்தாட்டக்காரர் ஆவார். ஒரு ஆண்டு கேன்சஸ் மாநிலப் பல்கலைக்கழகத்தில் கூடைப்பந்தாட்டம் விளையாடி 2008 என்.பி.ஏ. தேர்தலில் மயாமி ஹீட் அணி இவரை இரண்டாம் நிலையில் தெரிந்துகொண்டன. பீஸ்லி கூடைப்பந்தாட்டத்தில் சிறு முன்நிலை யிலும் வலிய முன்நிலையிலும் விளையாடுகிறார்.

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1989 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
கேன்சஸ் மாநிலப் பல்கலைக்கழகம்

**கேன்சஸ் மாநிலப் பல்கலைக்கழகம்** (Kansas State University) அமெரிக்காவில் கேன்சஸ் மாநிலத்தின் மன்ஹாட்டன் நகரில் அமைந்த அரசு சார்பு பல்கலைகக்ழகம் ஆகும். 
## மேற்கோள்கள்

பகுப்பு:ஐக்கிய அமெரிக்கப் பல்கலைக்கழகங்கள்
கம்பாலா

**கம்பாலா** (Kampala) உகாண்டா நாட்டின் தலைநகரமும் மிகப்பெரிய நகரமும் ஆகும். 2002 கணக்கெடுப்பின் படி 1,208,544 வசிக்கிறார்கள்.

## மேற்கோள்கள்

பகுப்பு:உகாண்டா
பகுப்பு:ஆப்பிரிக்கத் தலைநகரங்கள்
அறிவியல் களஞ்சியம்

right|250px|thumb|அறிவியல் களஞ்சியம் - தொகுதி ஒன்று
**அறிவியற் கலைக்களஞ்சியம்** தஞ்சாவூர் தமிழ்ப் பல்கலைக்கழகத்தால் அறிவியல், பொறியியல் துறைகளுக்கென வெளியிடப்பட்ட கலைக்களஞ்சியமாகும்.    பத்தொன்பது தொகுதிகளாக இது வெளிவந்துள்ளது.  இதில் 10 000 விரிவான கட்டுரைகள் நூற்றுக்கும் மேற்பட்ட துறை சார்ந்த அறிஞர்களால் எழுதப்பட்டுள்ளன.  

## வரலாறு
அறிவியல் களஞ்சியம் தொகுக்கும் பணி மார்ச் 1983 ம் ஆண்டு சென்னையில் தொடங்கப்பட்டது.  முதன்மைப் பதிப்பாசிரியராக பி. எல். சாமி இரண்டரை ஆண்டுகள் 1987 நடுப்பகுதி வரை செயற்பட்டார்.  இரண்டாவது முதன்மைப் பதிப்பாசிரியராக கி. கண்ணபிரான் அவர்கள் ஓராண்டு செயல்பட்டார். மூன்றாம் பதிப்பாசிரியராக உலோ. செந்தமிழ்க்கோதை அவர்கள் 1988 ஜூன் முதல் செயல்பட்டார். நான்காம் பதிப்பாசிரியராக கு. கூ. அருணாச்சலம் அவர்கள் செயல்பட்டார். ஐந்தாம் முதன்மைப் பதிப்பாசிரியராக ந. கோவிந்தசாமி அவர்கள் செயல்பட்டார்.  இறுதித் தொகுதிகளில் (17,18,19) இராம. சுந்தரம் அவர்கள் செயல்பட்டார். தொடக்கத்தில் இக்களஞ்சியத் திட்டத்தை உருவாக்கி ஒப்புதல் பெற்றவரும் இவரே என்பது குறிப்பிட தக்கது.

## துறைகள்
அறிவியல் களஞ்சியத்தில் பின்வரும் துறைகளை உள்ளடக்கத் திட்டமிட்டு நடைமுரைப்படுத்தப்பட்டது.   
# பொதுப் பொறியியல்
# மின் பொறியியல், இயந்திரப் பொறியியல்
# பொது மருத்துவம்
# அறுவை மருத்துவம்
# கணிதம், புள்ளியியல், மக்கள் தொகையியல்
# இயற்பியல்
# வேதியியல்
# உயிரியல், வேளாண்மை, சூழ்நிலையியல்
# கடலியல், கப்பல் கட்டுதல்
# ஆற்றல் அறிவியல்

## மேற்கோள்கள்


பகுப்பு:அறிவியல், தொழில்நுட்பத் தமிழ்க் கலைக்களஞ்சியங்கள்
பகுப்பு:தஞ்சை தமிழ்ப் பல்கலைக்கழகம்
பிராகா

**பிராகா** (*Prague*, பிராக், செக் மொழி: Praha, பிராஹா), செக் குடியரசின் தலைநகரமும், மிகப்பெரிய நகரமும், முக்கியமான வர்த்தக நகரமும் பண்பாட்டு நகரமும் ஆகும். இந்நகரம் வழியாக வில்தாவா ஆறு பாய்கிறது. பிராகா மாநகரில் 1.2 மில்லியன் மக்கள் வசிக்கிறார்கள். 1992 முதல் இந்நகரம் யுனெஸ்கோவின் உலக பாரம்பரியக் களங்களின் பட்டியலில் உள்ளது.

பகுப்பு:ஐரோப்பியத் தலைநகரங்கள்
பகுப்பு:செக் குடியரசு

## மேற்கோள்கள்
தேவையுணர்ந்து செயற்படும் போக்குவரத்து

**தேவையுணர்ந்து செயற்படும் போக்குவரத்து** பயணிகளின் தேவைகளை கோரிக்கைகளை நிகழ்நேரத்தில் அறிந்து அதற்கேற்ப போக்குவரத்து வளங்களைப் பங்கீடு செய்யும் போக்குவரத்துச் சேவையைக் குறிக்கின்றது.  இது ஆங்கிலத்தில் **Demand responsive transport** or **demand responsive transit** (DRT) என வழங்கப்படும் உயர் தொழில்நுட்பப் போக்குவரத்துச் சேவை ஏற்பாட்டைக் குறிக்கிறது.  இது எதிர்காலத்தில் நிறைவேற்றப்படக்கூடிய ஒரு தொழில்நுட்ப ஏற்பாடே.  

பகுப்பு:போக்குவரத்து
இரட்டை மரபுரிமைக் கோட்பாடு

**இரட்டை மரபுரிமைக் கோட்பாடு** என்பது 1970 களின் பிற்பகுதியிலும், 1980 களின் தொடக்கப் பகுதியிலும் வளர்ச்சிபெற்ற மானிடவியல் சார்ந்த ஒரு கோட்பாடு ஆகும். இது எவ்வாறு மனித நடத்தைகள், தம்முள் ஊடுதொடர்புகளைக் கொண்டுள்ள, மரபணுவியல் படிமலர்ச்சி, பண்பாட்டுப் படிமலர்ச்சி ஆகிய படிமலர்ச்சி (கூர்ப்பு) வழிமுறைகளின் விளைவாக இருகிறது என்பதை விளக்க முயல்கிறது. பெரும்பாலான சமூக அறிவியல் துறைகள் பண்பாடே மனித நடத்தைகளின் வேறுபாடுகளுக்கான முதன்மைக் காரணம் என்கின்றன. அதே வேளை, சமூக உயிரியல், படிமலர்ச்சி உளவியல் ஆகிய துறைகள், பண்பாட்டை மரபணுவியல் தேர்வு முறையின் முக்கியமற்ற ஒரு பக்கவிளைவாகக் கருதுகின்றன. இரட்டை மரபுரிமைக் கோட்பாடு, இவ்விரு கருத்துக்களுக்கும் இடையிலான ஒரு கருத்தைக் கொண்டுள்ளது. இக் கோட்பாட்டின்படி, சமூகவழிக் கல்வி மூலம் மூளையில் பொதியப்பட்டுள்ள தகவல்களே பண்பாடு என வரையறுக்கப்படுகின்றது. டார்வினியத் தேர்வு முறை பண்பாட்டுத் தகவல்களின் மீது ஏற்படுத்தும் தாக்கமே பண்பாட்டுப் படிமலர்ச்சி என்பது இக் கோட்பாட்டாளரின் கருத்து.

## கோட்பாட்டு அடிப்படை
ஹோமோ சாப்பியன்களின் படிமலர்ச்சியில், மரபணுவியல் படிமலர்ச்சியும், பண்பாட்டுப் படிமலர்ச்சியும் ஒன்றுடன் ஒன்று ஊடுதொடர்பு கொண்டுள்ளன என்னும் நிலையை இரட்டை மரபுரிமைக் கோட்பாடு கொண்டுள்ளது. மனித நடத்தையின் படிமலர்ச்சியில் மரபணுவியல் வழித் தேர்வு ஒரு முக்கியமான கூறு என்பதையும், மரபணுவியற் காரணிகள் பண்பாட்டு இயல்புகளைக் கட்டுப்படுத்துகின்றன என்பதையும் இக் கோட்பாடு ஏற்றுக்கொள்கிறது. அதே வேளை, இம் மரபணுவியல் படிமலர்ச்சி ஒரு இணைப் படிமலர்ச்சி வழிமுறையாகப் பண்பாட்டுப் படிமலர்ச்சியை மனித இனத்துக்கு வழங்கியுள்ளது என்பதையும் அது ஏற்கிறது. இரட்டை மரபுரிமைக் கோட்பாடு மூன்று முக்கிய கருத்துக்களை முன்வைக்கிறது:

# பண்பாட்டுத் திறன்கள் தகவாக்கங்கள் ஆகும்
# பண்பாடு படிமலர்ச்சியடைகிறது
# மரபணுக்களும், பண்பாடும் இணைப் படிமலர்ச்சி அடைகின்றன.

## மேற்கோள்கள்

பகுப்பு:மானிடவியல்
பகுப்பு:மாந்தரினப் படிமலர்ச்சி
சூழலியல் மானிடவியல்

**சூழலியல் மானிடவியல்** என்பது, மனிதனுக்கும் சூழலுக்கும் இடையிலான, காலம் மற்றும் இடம் சார்ந்த தொடர்புகள் பற்றி ஆராயும் ஒரு மானிடவியல் துறையாகும். இது சூழலை மனித இனம் எவ்வாறு மாற்றியமைக்கிறது என்பதையும் அதன் விளைவாக ஏற்படும் சமூக, பொருளாதார, அரசியல் வாழ்வுகளில் ஏற்படும் மாற்றங்களையும் ஆய்வு செய்கிறது. சூழலியல் மானிடவியல், பண்பாட்டுக்கும் சூழலுக்கும் இடையிலான தொடர்புகளை ஆய்வு செய்வதற்கு அமைப்பு அணுகுமுறையைப் பயன்படுத்துகிறது. மனிதனும் சூழலும் ஒன்றிலொன்று சார்ந்திருக்கும் தன்மையிலிருந்தும், இயற்கைக்கும் பண்பாட்டுக்கும் இடையிலான ஒன்றிலிருந்து மற்றது பயன்பெறும் தன்மையிலிருந்தும் பெறப்பட்டவைகளே இன்றைய சூழலியல் மானிடவியலின் மையக் கருத்துக்கள் ஆகும்.

சூழலியல் மானிடவியல் ஜூலியன் ஸ்டெவார்டு என்பவரை முன்னோடியாகக் கொண்டவர்களால் முன்வைக்கப்பட்ட பண்பாட்டுச் சூழலியல் என்னும் மானிடவியலின் துணைத்துறையின் வளர்ச்சியைத் தொடர்ந்து 1960 களில் தோற்றம்பெற்றது. தொடக்கத்திலிருந்தே இது, நிலையியல் சமநிலை மீது அளவுக்கதிகமாகக் கவனம் செலுத்துவதாகவும், மாற்றங்களைக் கவனத்தில் கொள்ளவில்லை என்றும், முறைமைகளை அளவுமீறி எளிமைப்படுத்துவதாகவும் பல அறிஞர்களால் குற்றம் சாட்டப்பட்டது. இது பண்பாட்டுச் சார்பியத்தை அடிப்படையாகக் கொண்டு அதில் தங்கியிருப்பது தற்காலத்தில் விமர்சிக்கப்பட்டு வருகிறது. இன்றைய காலகட்டத்தில் உண்மையான பண்பாட்டுச் சார்பு மக்களினத்தைக் காண்பது அரிது. பண்பாடுகள், ஊடகங்கள், அரசுகள், அரசு சார்பற்ற அமைப்புகள், வணிகம் போன்றவற்றின் செல்வாக்கிற்கு உட்பட்டு மாற்றத்துக்கு உள்ளாகி வருகின்றன. இதனால், சூழலியல் மானிடவியல் துறையும் பயன்பாட்டுச் சூழலியல் மானிடவியல், அரசியல் சூழலியல், சூழல்சார் மானிடவியல் ஆகியவை பக்கம் சாய்ந்து வருகிறது.

### மேற்கோள்கள்

பகுப்பு:மானிடவியல்
பண்பாட்டுச் சூழலியல்

**பண்பாட்டுச் சூழலியல்** (Cultural ecology) என்பது, குறிக்கப்பட்ட ஒரு சமூகத்துக்கும், அதன் வாழ்வுக்கு அடிப்படையான உயிர்வகைகள், சூழ்நிலைமண்டலம் ஆகியவற்றை உள்ளடக்கிய இயற்கைச் சூழலுக்கும் இடையிலான தொடர்புகளை ஆய்வு செய்யும் ஒரு துறையாகும். இது எடுத்துக்கொண்ட சமூகத்தைப் பல்வேறு காலகட்டங்களுக்கு ஊடாகக் கருதியோ அல்லது தற்காலத்து நிலையையும் அதன் கூறுகளையும் எடுத்தோ ஆய்வு செய்யலாம். சிறிய அளவிலான அல்லது கீழ்மட்ட பிழைப்புநிலைச் சமூகங்களில் இயற்கைச் சூழல், அச் சமூகங்களின் சமூக அமைப்பு, மனித நிறுவனங்கள் ஆகியவற்றின் உருவாக்கத்தில் பெரும் பங்களிப்புச் செலுத்துகின்றது.

## இவற்றையும் பார்க்கவும்
* பண்பாட்டுப் பொருள்முதல்வாதம்
* இரட்டை மரபுரிமைக் கோட்பாடு
* சூழலியல் மானிடவியல்

பகுப்பு:மானிடவியல்
பகுப்பு:உயிரியல் துறைச்சொற்கள்
பண்பாட்டுச் சார்பியம்

**பண்பாட்டுச் சார்பியம்** (Cultural relativism) என்பது, தனி மனிதனுடைய நம்பிக்கைகள், நடவடிக்கைகள் என்பவற்றை அவனுடைய சொந்தப் பண்பாட்டின் அடிப்படையிலேயே புரிந்துகொள்ள முடியும் எனக் கூறும் ஒரு கொள்கை ஆகும். இக் கொள்கை 20 ஆம் நூற்றாண்டின் தொடக்கப் பத்தாண்டுகளில் பிரான்ஸ் போவாஸ் என்பவரின் ஆய்வுகள் மூலம் அறிமுகப்படுத்தப்பட்டு, அவரது மாணவர்களால் பின்னர் பிரபலமாக்கப்பட்டது.

பண்பாடுச் சார்பியம் குறிப்பிட்ட அறிவாய்வியல் (epistemological) மற்றும் ஆய்வுமுறை அம்சங்களுடன் தொடர்புடையதாகக் கூறப்படுகிறது. இத் தத்துவத்தை நன்னெறிச் சார்பியத்துடன் குழப்பிக்கொள்ளக்கூடாது.

பகுப்பு:மானிடவியல்

## மேற்கோள்கள்
சந்தைப் பொருளாதாரம்

**சந்தைப் பொருளாதாரம்** (*Market economy*) அல்லது **கட்டற்ற சந்தைப் பொருளாதாரம்** என்பது ஒரு பொருளியல் முறை ஆகும். இதில் பொருட்களினதும், சேவைகளினதும் உற்பத்தியும், விநியோகமும் கட்டற்ற விலை முறைமையினால் நெறிப்படுத்தப்படும் கட்டற்ற சந்தைப் பொறிமுறையினால் நடைபெறுகின்றது. ஒரு சந்தைப் பொருளாதார அமைப்பில் வணிகத்துறையும், நுகர்வோரும் எதை வாங்குவது எதை உற்பத்திசெய்வது போன்ற முடிவுகளைத் தாங்களாகவே எடுக்கின்றனர். இம்முறையில் வளங்களின் ஒதுக்கம் அரசின் தலையீடுகள் இன்றி நடைபெறும். கோட்பாட்டு அடிப்படையில் இம் முறையின் கீழ், எதனை உற்பத்தி செய்வது, எவ்வளவு உற்பத்தி செய்வது, என்ன விலை விற்பது, தொளிலாளருக்கு எவ்வளவு ஊதியம் வழங்குவது போன்ற முடிவுகளை உற்பத்தியாளரே எடுப்பார், அரசு அல்ல. சந்தைப் பொருளாதாரத்தில் இம் முடிவுகள், போட்டி, தேவையும் வழங்கலும், போன்றவற்றால் உண்டாகும் அழுத்தங்களின் செல்வாக்கிற்கு உட்படுகின்றன. இது என்ன பொருளை எவ்வளவு உற்பத்தி செய்வது போன்றவற்றை அரசே தீர்மானிக்கும் திட்டமிட்ட பொருளாதார முறைக்குப் புறம்பானது. திட்டமிட்ட பொருளாதாரம்போல் விரிவாக இல்லாவிட்டாலும், முற்றிலும் கட்டற்ற முறையில் இல்லாமல் ஓரளவு அரசின் கட்டுப்பாடுகளைக் கொண்டுள்ளதால் கலப்புப் பொருளாதார முறையும், சந்தைப் பொருளாதாரத்தில் இருந்து வேறுபடுகின்றது. நடைமுறையில் எந்த நாட்டிலும் உண்மையான சந்தைப் பொருளாதாரம் இருப்பதாகக் கூறமுடியாது.

## மேற்கோள்கள்

பகுப்பு:திறந்த சந்தைப் பொருளாதாரம்
பகுப்பு:பொருளாதார முறைமைகள்
திட்டமிட்ட பொருளாதாரம்

**திட்டமிட்ட பொருளாதாரம்** என்பது, அரசே பொருளாதாரத்தை மேலாண்மை செய்யும் ஒரு பொருளியல் முறை ஆகும். இவ்வாறான பொருளாதாரங்களில், பொருளாதாரத்தின் முக்கியமான துறைகளை அரசே கட்டுப்படுத்துவதுடன், வருமானப் பகிர்வு போன்ற எல்லா முக்கிய முடிவுகளையும் அரசே எடுக்கிறது. இது பொதுவுடைமை நாடுகளில் உள்ளதைப் போன்றது. திட்டமிடுபவர்கள் எப்பொருளை உற்பத்தி செய்யவேண்டும் எனத் தீர்மானித்து உற்பத்தி நிறுவனங்களை வழி நடத்துவர்.

கடந்த காலத்தில் சோவியத் ஒன்றியம் ஒரு முக்கியமான, திட்டமிடப்பட்ட பொருளாதாரத்தைக் கொண்ட ஒரு நாடாக இருந்தது. அண்மைக்காலப் பொருளாதாரச் சீர்திருத்தங்களுக்கு முன் சீனாவிலும் இப் பொருளாதார முறையே நிலவியது. 1980 களிலும், 1990 களிலும் பல திட்டமிட்ட பொருளாதார நாடுகள் இம் முறையிலிருந்து விலகத் தொடங்கின. கியூபா, வடகொரியா போன்ற நாடுகள் இன்றும் இம் முறையையே கடைப்பிடித்து வருகின்றன.

## மேற்கோள்கள்

பகுப்பு:பொருளாதாரக் கொள்கை
பகுப்பு:பொதுவுடைமை
பகுப்பு:பொருளாதார முறைமைகள்
பிரான்ஸ் பேர்டினண்ட்

**பிரான்ஸ் பேர்டினண்ட்** (*Franz Ferdinand*; டிசம்பர் 18, 1863 – ஜூன் 28, 1914) ஆஸ்திரியாவின் முடிக்குரிய இளவரசரும், ஹங்கேரி, மற்றும் பொஹேமியாவின் இளவரசரும் ஆவார். அத்துடன் 1896 முதல் இறக்கும் வரையில் ஆஸ்திரிய-ஹங்கேரியின் பட்டத்துக்கு உரியவரும் ஆவார். ஜூன் 28, 1914 இல் சரயேவோவில் தனது மனைவியுடன் பயணம் மேற்கொண்டிருக்கையில் அங்கு இருவரும் படுகொலை செய்யப்பட்டனர். இந்நிகழ்வே ஆஸ்திரிய-ஹங்கேரி அரசு சேர்பியாவின் மீது போரை அறிவிக்க காரணம் ஆகும். இதனை அடுத்து ஆஸ்திரிய-ஹங்கேரியுடன் கூட்டணியாக இருந்த ஜெர்மனி, ஒட்டோமான் பேரரசு, பல்கேரியா ஆகிய நாடுகள் சேர்பியாவுடன் நட்பில் இருந்த நாடுகளுடன் (நேச நாடுகள்) போரை ஆரம்பித்தன. இது முதலாம் உலகப் போருக்கு வழி வகுத்தது

## மேற்கோள்கள்

## வெளி இணைப்புகள்
*Franz Ferdinand essay

பகுப்பு:1863 பிறப்புகள்
பகுப்பு:ஆஸ்திரியா
பகுப்பு:1914 இறப்புகள்
பகுப்பு:1914 குற்றங்கள்
தமிழ் கிறிஸ்தவர்கள் இணையதளம்

பல நூற்றாண்டுகளுக்கு முன்பிருந்தே தமிழர்கள் உலகின் பல பகுதிகளில் பரவி வாழ்கின்றனர். அவர்களில் தமிழ்கிறிஸ்தவர்களும் உள்ளனர். இந்தியாவில் மட்டுமின்றி உலகமெங்கும் வாழ்கிற கிறிஸ்தவர்களின் பக்திவிருத்திக்காகவும் கிறிஸ்தவ வாழ்க்கைக்கும் உதவும்படி உருவாக்கப்பட்டது **தமிழ் கிறிஸ்தவர்களுக்கான இணையதளம்** இதன் இணைய முகவரி:http://www.tamilchristians.com  

இத்தளத்தின் மார்ஸ்மேடையில் (http://tamilchristians.com/modules.php?name=Forums ) வேதாகம காரியங்கள்  மட்டுமின்றி நடப்பு பிரச்சனைகளும் விவாதிக்கப்பட்டு ஆராயப்படுகின்றன. வேதாகமக் கட்டுரைகளும் புதிய இளம் கிறிஸ்தவர்களால் பதியப்படுகிறது. 

கிறிஸ்தவர்கள் இணையதளம்